recursal/SuperWikiNEXT-32B huggingface dataset:
**நர்கந்தா** (**Narkanda)** என்பது இந்திய மாநிலமான இமாச்சல பிரதேசத்தில் உள்ள சிம்லா மாவட்டத்தில் உள்ள ஒரு நகரம் மற்றும் நகரப் பஞ்சாயத்து ஆகும். இது இமாச்சல பிரதேசத்தில் உள்ள இந்துஸ்தான்-திபெத் சாலையில் (என்ஹெச் 5) 2708 மீட்டர் உயரத்தில் ஒரு தேவதாரு காட்டுக்குள் உள்ளது. இது சிம்லாவிலிருந்து சுமார் 65 கி.மீ தூரத்தில் உள்ளது. மேலும் இமயமலை மலைத்தொடரால் சூழப்பட்டுள்ளது. 

இது குளிர்காலத்தில் ஒரு பனிச்சறுக்கு இடமாகும். இது சிம்லாவை இராம்பூருடன் இணைக்கிறது. மேலும் இமாச்சலப் பிரதேசத்தின் பிரதான ஆப்பிள் தோட்டங்களுக்கான இணைப்பான தானேதருக்கு ஒரு மாற்றுப்பாதையாக இருக்கிறது. அங்கு சத்யானந்தா ஸ்டோக்ஸ்  என்ற அமெரிக்கர் ஆப்பிள் சாகுபடியை இமாச்சல பிரதேசத்திற்கு அறிமுகப்படுத்தினார்.

நிலவியல்
--------

 நர்கந்தா நகரம் இன்று 
 நர்கந்தாவில் உள்ள டக் மாளிகை (1886) 
நர்கந்தா 31.27 ° வடக்கிலிம் 77.45 ° கிழக்கிலும் அமைந்துள்ளது.  இதன் சராசரி உயரம் 2708 மீட்டர் (8599 அடி) ஆகும். 3200 மீ (11,155 அடி) உயரத்தில் உள்ள அட்டு சிகரம் நர்கந்தாவிலிருந்து 8 கி.மீ தூரத்தில் உள்ளது. ஆப்பிள் பழத்தோட்டங்களுக்கு பெயர் பெற்ற கோட்கர் நர்கந்தாவிலிருந்து 16 கி.மீ தூரத்தில் உள்ளது. நர்கந்தாவிலிருந்து 18 கி.மீ தூரத்தில் உள்ள குமார்சைன் அருகிலுள்ள நகரமாகும். நர்கந்தா குமார்சேன் நிர்வாக துணைப்பிரிவின் கீழ் வருகிறது. சத்யானந்த் ஸ்டோக்ஸ் ஆப்பிளை இந்த இடத்திற்கு அறிமுகப்படுத்தி இந்த பகுதியின் பொருளாதாரத்தை வலுப்படுத்த உதவினார். இங்கு இன்று ஆப்பிள் உற்பத்தி மூலம் ரூ .3,000 கோடி நேரடி மற்றும் மறைமுக வருமானம் ஈட்டப்படுகிறது.

காலநிலை
-------

இந்த நகரம் ஆண்டு முழுவதும் ஒரு இனிமையான வானிலையை கொண்டுள்ளது. ஏப்ரல் முதல் சூன் வரையிலான கோடை காலத்தில், அதிகபட்ச வெப்பநிலை 20 ° C ஆகவும், குறைந்தபட்ச வெப்பநிலை 10. C ஆகவும் இருக்கும். சூலை முதல் செப்டம்பர் மாதங்கள் வரை, நர்கந்தாவில் பருவமழை இருக்கும். அதே வேளையில், நவம்பர் முதல் மார்ச் வரையிலான மாதங்கள் இந்த நகரம் பனியால் மூடப்பட்டிருக்கும். இந்த நேரத்தில் அதிகபட்ச வெப்பநிலை 7-8 ° C மற்றும் இரவுகளில் 5 முதல் 10 ° C வரை குறையும்.

தாவரங்கள்
---------

இப்பகுதியில் ஒரு பெரிய மிதமான காடு ஆதிக்கம் செலுத்துகிறது. பெரும்பாலும் கோனிஃபர், கருவாலி மரம், மேப்பிள், பாப்புலஸ், அஸ்குலஸ், கோரிலஸ், ஹோலி போன்ற இனங்கள் உள்ளன. இந்த மரங்களைத் தவிர, மரமஞ்சள் போன்ற பல்வேறு வகையான புதர்கள் மற்றும் மலர் தாவரங்கள் இப்பகுதியில் வளர்கின்றன. சமீபத்தில், ஆப்பிள் பழத்தோட்டங்களுக்காக காடு அகற்றப்பட்டது.

மக்கள் தொகை
-----------

2010 மக்கள் தொகைக் கணக்கெடுப்வின்படி , நர்கந்தாவில் 2712 பேர் என்ற அளவில் மக்கள் தொகை இருந்தது. மக்கள்தொகையில் ஆண்கள் 62 சதவீதமும் பெண்கள் 38 சதவீதமாகவும் உள்ளனர். நர்கந்தாவின் சராசரி கல்வியறிவு விகிதம் 80 சதவீதமாகும். இது தேசிய சராசரியான 59.5 சதவீதத்தைவிட அதிகமாகும்: ஆண் கல்வியறிவு 85 சதவீதம், மற்றும் பெண் கல்வியறிவு 72சதவீதம். நர்கந்தாவில், 15 சதவீத மக்கள் 6 வயதுக்குட்பட்டவர்கள். இங்குள்ள சொந்த மொழி பகாரி, ஆனால் இந்தி மற்றும் ஆங்கிலம் கூட பேசப்படுகின்றன.

குறிப்புகள்
-----------

1. ↑  Fit to Post:Satyananda Stokes  பரணிடப்பட்டது 2010-08-19 at the வந்தவழி இயந்திரம்
2. ↑  Falling Rain Genomics, Inc - Narkanda
3. ↑  "Tourism in Narkanda". *Tourism of India*.
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

வெளி இணைப்புகள்
---------------
**969 இயக்கம்** (*969 Movement*) என்பது பௌத்தர்களைப் பெரும்பான்மையாகக் கொண்ட பர்மாவில் இசுலாமியப் பரம்பலை எதிர்க்க உருவாக்கப்பட்ட ஒரு தேசியவாத அமைப்பாகும். பர்மாவின் சர்ச்சைக்குரிய பௌத்த மதகுரு அசின் விராத்து தேரர் இதன் தலைவராக இருந்து செயற்படுகிறார். இவ்வியக்கம் பர்மாவிலும், வெளியிலும் பலத்த தாக்கத்தை ஏற்படுத்தியது. பன்னாட்டு ஊடகங்களில் பெரும் விமரிசனத்துக்குள்ளாகியது.

பெயர்க் காரணம்
--------------

969 என்ற மூன்று எண்கள் புத்தரின் ஒழுக்கம், பௌத்தக் கொள்கைகள், பௌத்த சமூகம் ஆகியவற்றைக் குறிக்கிறது." இவற்றில் முதலாவது 9 என்ற எண் கௌதம புத்தரின் ஒன்பது சிறப்புப் பண்புகளையும், 6 இலக்கம் புத்தரின் அறம் பற்றிய ஆறு சிறப்புக் கூறுகளையும், கடைசி 9 இலக்கம் பௌத்த சங்கத்தின் (துறவிகள்) ஒன்பது சிறப்புக் கூறுகளையும் குறிக்கிறது. இந்த சிறப்புக் கூறுகள் புத்தரின் திரிரத்தினங்கள் எனக் கூறப்படுகிறது.

முன்னெடுப்புகள்
---------------

பௌத்த மதப் பெண்கள் உள்ளூர் அதிகாரிகளின் ஒப்புதல் இல்லாமல் பௌத்தரல்லாத ஆண்களைத் திருமணம் முடிக்கத் தடை செய்யக் கோரும் சட்டத்தைக் கொண்டு வர 969 இயக்கம் பரப்புரையை மேற்கொண்டுள்ளது.

பொது பல சேனாவுடன் கூட்டு
------------------------

2014 செப்டம்பர் 29 இல் இலங்கையின் பொது பல சேனா என்ற பௌத்த கடும்போக்கு அமைப்பு கொழும்பில் நடத்திய சங்க மாநாட்டில் 969 இயக்கத்தின் தலைவர் அசின் விராத்து தேரர் கலந்து கொண்டு உரையாற்றினார். தீவிரவாதமற்ற ஆசியப் பிராந்தியம் ஒன்றை உருவாக்கும் குறிக்கோளுடன் இரு இயக்கங்களுக்கும் இடையே ஓர் ஒப்பந்தம் கையெழுத்திடப்பட்டது. புத்தசாசனத்தைப் பாதுகாக்கும் பொருட்டு தாம் ஒன்றிணைந்திருப்பதாக விராத்து தேரர் குறிப்பிட்டார்.

மேற்கோள்கள்
-----------

1. 1 2  "Extremism builds among Myanmar's Buddhists | Seattle Times Newspaper". Seattletimes.com. 2013-06-21. 2013-10-19 அன்று பார்க்கப்பட்டது.
2. ↑  Matthew J Walton (ஏப்ரல் 2, 2013). "Buddhism turns violent in Myanmar". *ஆசியா டைம்சு*. Archived from the original on 2014-09-14. .  "காப்பகப்படுத்தப்பட்ட நகல்". 2014-09-14 அன்று மூலம் பரணிடப்பட்டது. 2014-10-04 அன்று பார்க்கப்பட்டது.
3. 1 2  "969: The Strange Numerological Basis for Burma's Religious Violence - Alex Bookbinder". தி அட்லாண்டிக். 2013-04-09. 2013-10-19 அன்று பார்க்கப்பட்டது.
4. ↑  "Monks speak out against misuse of '969'". Mmtimes.com. 2013-04-10. 2013-10-19 அன்று பார்க்கப்பட்டது.
5. ↑  Nirmal Ghosh (Apr 8, 2013). "Myanmar Buddhist supremacy leaders under microscope". *ஸ்ட்ரெயிட் டைம்சு*. Archived from the original on அக்டோபர் 6, 2014. .
6. ↑  "Root Out the Source of Meikhtila Unrest". Irrawaddy.org. 2013-10-19 அன்று பார்க்கப்பட்டது.
7. ↑  "Nationalist Monk U Wirathu Denies Role in Anti-Muslim Unrest". Irrawaddy.org. 2013-10-19 அன்று பார்க்கப்பட்டது.
8. ↑  "Buddhism v Islam in Asia: Fears of a new religious strife". தி எக்கனாமிஸ்ட். 2013-07-27.. பார்த்த நாள்: 2013-10-19.
9. ↑  "BBS - 969 sign pact on anti extremism". டெய்லிமிரர். செப்டம்பர் 30, 2014.. பார்த்த நாள்: அக்டோபர் 4, 2014.

வெளி இணைப்புகள்
---------------

* அதிகாரபூர்வ இணையதளம்
**Page Module:Location map/styles.css has no content.**

அல் எயின் is located in ஐக்கிய அரபு அமீரகம்அல் எயின்அல் எயின்class=notpageimage| அல் எயின் அமைவிடம்
**அல் எயின்**, ஐக்கிய அரபு அமீரகத்தில் உள்ள ஒரு நகரமாகும். நாட்டின் பெரிய அமீரகமான அபுதாபியில் அமைந்துள்ள இந்நகரம் ஐக்கிய அரபு அமீரகத்தின் நான்காவது பெரிய நகரமாகும். 2005 ஆம் ஆண்டில் கணிக்கப்பட்டபடி இதன் மக்கள் தொகை 421,948 ஆகும். இது ஓமான் நாட்டுடனான எல்லையில் அமைந்துள்ளது. நாட்டின் ஏனைய முக்கிய நகரங்களைப் போல அல் எயின், ஒரு கரையோர நகரம் அல்ல. கடற்கரையிலிருந்து இது தொலைவில் அமைந்துள்ளது. கடற்கரையோர நகரங்களான அபுதாபி, துபாய் ஆகிய நகரங்களில் இருந்து ஏறத்தாழ ஒரேயளவு தொலைவில் (150 கிமீ) அமைந்துள்ள அல் எயின், அவ்விரு நகரங்களுடனும் ஒரு சமபக்க முக்கோணத்தை ஆக்குகின்றது.

வரலாறு
------

அல் எயின்
பாலைவனச் சோலையான இப்பகுதி, முற்காலத்தில் *புரெய்மி* (Buraimi) என அழைக்கப்பட்டது. தொடர்ச்சியாக 4000 ஆண்டுகளுக்கு மேல் மக்கள் வாழ்ந்த இடமாக இருந்து வந்திருப்பதாகக் கூறப்படும் இது, நாட்டின் கலாச்சாரப் பாரம்பரியத்தின் மையமாகவும் கருதப்படுகின்றது. ஐக்கிய அரபு அமீரகத்தின் முதலாவது ஜனாதிபதியான ஷேக் ஸயத் பின் சுல்தான் அல் நஹ்யான் அவர்களின் பிறப்பிடமும் இதுவே. இன்று, அல் எயின் நகரத்தோடு சேர்ந்து, ஓமானின் எல்லைக்குள் அமைந்திருக்கும் நகரப்பகுதியே *புரெய்மி* என்று அழைக்கப்பட்டு வருகின்றது. 

அல் எயினில் பல நீரூற்றுக்கள் அமைந்துள்ளன. இதனால்தான், முற்காலத்திலும் மக்கள் வாழ்வதற்குரிய இடமாக இது திகழ்ந்தது.

இவற்றையும் பார்க்கவும்
----------------------

* பாம் தீவுகள்
* பூர்ஜ் அல் அராப்
* துபை மெட்ரோ
* புர்ஜ் கலீஃபா
* கல்ப் நியூஸ்
அஸ்லெப்பியசின் தடி
உலக சுகாதார நிறுவனத்தின் சின்னம்
**அஸ்லெப்பியசின் தடி** (*Rod of Asclepius*) (⚕) என்பது சோதிடத்துடனும், அஸ்லெப்பியஸ் என்ற கிரேக்க கடவுளுடனும், மருந்துகள் மற்றும் சிகிச்சை முறைகளுடனும் தொடர்புடைய பண்டைய கிரேக்கச் சின்னம் ஆகும். இந்தச் சின்னத்தில் ஒரு பாம்பானது தடியொன்றில் படர்ந்து சுற்றிக்கொண்டிருக்கும். குறித்த சின்னத்தின் பெயருக்கான துவக்கம், கிரேக்கப் பழங்கதைகளில் வரும் வைத்தியரும் அப்போலோவின் மகனுமான அஸ்லெப்பியஸ் என்பவரோடு அதிகளவில் தொடர்புடையதாகச் சொல்லப்படுகிறது. அத்தோடு ஹிப்போகிரட்டீஸ், அஸலெப்பியஸை வணங்குபவராக இருந்தார்.

சின்னம்
-------

பாம்பு தனது தோலை உரித்து வளரும் பண்பானது வளர்ச்சி, மறுபிறவி போன்றவற்றைக் குறிப்பதால் அஸ்லெப்பியசின் தடியில் பயன்படுத்தப்படுகிறது. இச்சின்னம், உலக சுகாதார நிறுவனம், அமெரிக்க மருத்துவ அமைப்பு, கனேடிய மருத்துவ அமைப்பு, மற்றும் அமெரிக்க கால்நடை மருத்துவ அமைப்பு ஆகியவற்றின் சின்னங்களாகப் பயன்படுத்தப்படுகின்றது.

மருத்துவ அடிப்படையிலான விளக்கம்
-------------------------------

இச்சின்னத்தில் இருக்கும் பாம்பு உண்மையில் பாம்பு அன்று. தமிழில் நரம்புச் சிலந்தி என அழைக்கப்படும் டிராகன்குலஸ் புழுவே ஆகும். முற்காலத்தில் இப்புழுவை குச்சியைக் கொண்டு எடுப்பர். இதுவே மருத்துவத் துறையைக் குறிக்கும் சின்னம் என்றும் கூறப்படுகிறது.

உசாத்துணைகள்
------------

1. ↑   - (ஆங்கில மொழியில்)
2. ↑  Blayney, Keith (Sept 2002). "The Caduceus vs. the Staff of Asclepius". *Alternative Journal of Nursing July 2007, Issue 14, page 4*. .
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**எல் கெட்டார் சண்டை** (*Battle of El Guettar*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. துனிசியப் போர்த்தொடரின் ஒரு பகுதியான இதில் அமெரிக்கப் படைகள் நாசி ஜெர்மனியின் படைகளைத் தோற்கடித்தன.

மார்ச் 1943ல் வடக்கு ஆப்பிரிக்காவிலிருந்த அச்சுப் படைகள் துனிசியா நாட்டின் ஒரு முனையில் சுற்றி வளைக்கப்பட்டன. மேற்கிலிருந்து அமெரிக்கப் படைகளும் கிழக்கிலிருந்து பிரித்தானியப் படைகளும் அவற்றை முற்றுகையிட்டிருந்தன. கிழக்கில் பிரித்தானிய 8வது ஆர்மி அச்சுப் படைகளின் மாரெத் அரண்கோட்டினை மார்ச் 19ம் தேதி தாக்கியது, இத்தாக்குதல் நடந்து கொண்டிருக்கும் போதே மேற்கில் தளபதி ஜார்ஜ் பேட்டன் தலைமையிலான அமெரிக்க 2வது கோர் அச்சு நிலைகளைத் தாக்கியது. இத்தாக்குதலைச் சமாளிக்க ஜெர்மானிய 10வது கவச டிவிசன் அனுப்பபட்டது. அல் கிதார் பள்ளத்தாக்கில் இரு படைகளும் மோதின. ஜெர்மானிய டாங்குகளுக்கு கண்ணி வெடிகள் மற்றும் பீரங்கி குண்டு வீச்சின் மூலம் அமெரிக்கர்கள் பெரும் சேதத்தை ஏற்படுத்தினர். பல டாங்குகளை இழந்த ஜெர்மானியர்கள் தங்கள் தாக்குதலைக் கைவிட்டுப் பின் வாங்கினர். ஆனால் வெற்றிபெற்ற அமெரிக்கப்படைகள் அவற்றை விரட்டிச் செல்லவில்லை. ஒரு வாரம் கழித்து மாரெத் அரண்கோடு மீதான பிரித்தானியத் தாக்குதல்கள் வெற்றி பெற்ற பின்னர் மீண்டும் அமெரிக்கப் படைகள் முன்னேறத் தொடங்கின. மார்ச் 30 தொடங்கிய இந்த இரண்டாம் கட்ட முன்னேற்றத்தில் ஜெர்மானியர் வசமிருந்த பல குன்றுகளும் அரண்நிலைகளும் கைப்பற்றப்பட்டன. இரு திசைகளிலும் நேச நாட்டுப் படைகளின் தாக்குதலைச் சமாளிக்க இயலாத ஜெர்மானியப் படைகள் துனிசியாவின் தெற்குப் பகுதியைக் காலி செய்து விட்டு, வடக்குப் பகுதிக்குப் பின் வாங்கி விட்டன. ஏப்ரல் 7ம் தேதி மேற்கிலிருந்து முன்னேறி வந்த அமெரிக்கப் படைகளும் கிழக்கிலிருந்து முன்னேறி வந்த பிரித்தானியப் படைகளும் கைகோர்த்தன. 

அல் கிதார் சண்டைக்குப் பின் தெற்கு துனிசியா முழுவதும் நேச நாட்டுக் கட்டுப்பாட்டில் வந்தது. அடுத்து துனிசியப் போர்த்தொடரின் இறுதிகட்ட சண்டைகள் தொடங்கின.
**நர்மதைப் புனித நீராடும் விழா** (நர்மதா புஷ்கரம்) நர்மதை ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.

12 நாள்கள்
----------

குரு ரிஷப ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது. 

அமர்கந்தக் கோயில், ஓங்காரேஸ்வரர் கோயில், சௌஷாத் யோகினி கோயில் (ஜபல்பூர்), சௌபீஸ் அவதாரக்கோயில், மகேஸ்வரர் கோயில் (நேமவார்), சித்தேஸ்வரர் கோயில், மற்றும் போஜேஸ்வரர் கோயில் (போஜ்பூர்) ஆகிய கோயில்கள் பழமையும் பெருமையும் வாய்ந்தவை. 12 ஜோதிர்லிங்கத் தலங்களில் ஒன்றான ஓங்காரேஸ்வரர் கோயிலும், அம்ரார்கந்தும் நர்மதை ஆற்றில் புனித நீராட மிகச் சிறந்த இடங்களாகும்.

பிற புஷ்கரங்கள்
---------------

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம் , சரஸ்வதி புஷ்கரம், யமுனா புஷ்கரம் , கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

மேற்கோள்கள்
-----------

1. ↑  Roshen Dalal (18 April 2014). *Hinduism: An Alphabetical Guide*. Penguin Books Limited. பக். 921–. பன்னாட்டுத் தரப்புத்தக எண்:978-81-8475-277-9. .

| * பா
* உ
* தொ
இந்தியாவில் புனித நீராடும் விழாக்கள் |
| --- |
| 
1. கங்கை *(2023)*
2. நர்மதை *(2024)*
3. சரஸ்வதி *(2025)*
4. யமுனை *(2026)*
5. கோதாவரி *(2015)*
6. கிருஷ்ணா *(2016)*
7. காவிரி *(2017)*
8. பீமா, தாமிரபரணி *(2018)*
9. பிரம்மபுத்திரா *(2019)*
10. துங்கபத்ரா *(2020)*
11. சிந்து *(2021)*
12. பிராணஹிதா (கோதாவரியின் உப நதி)*(2022)*

 |
| 
* *() குறிப்பிட்ட ஆற்றில் விழா நடைபெறும் ஆண்டு*

 |
**அல்ஃபா** (*Alpha*, கிரேக்கம்: *άλφα*) என்பது கிரேக்க நெடுங்கணக்கின் முதலாவது எழுத்து ஆகும். கிரேக்க எண்களில் இவ்வெழுத்தானது ஒன்று என்ற பெறுமானத்தை உடையது. பினீசிய எழுத்தான அல்விலிருந்தே (அல்வு) அல்ஃபா பெறப்பட்டது. அல்ஃபாவிலிருந்து பிறந்த எழுத்துகள் இலத்தீன் எழுத்து *A*, சிரில்லிய எழுத்து *A* என்பனவாகும்.

ஆங்கிலத்தில் அல்ஃபா என்பது முதலாவது, தொடக்கம் என்பதற்கான ஒத்த சொல்லாகவும் பயன்படுத்தப்பட்டு வருகின்றது.

பயன்பாடுகள்
-----------

### கிரேக்கம்

பண்டைய கிரேக்கத்தில் அல்ஃபா என்பது குறிலாக இருக்கும்போது *a* என்றும் நெடிலாக இருக்கும்போது *aː* என்றும் உச்சரிக்கப்பட்டது.

ஆனாலும் நவீன கிரேக்கத்தில் குறில் அல்ஃபா மாத்திரமே பாவனையில் உள்ளது.

### அறிவியல்

அறிவியலில் அல்ஃபாச் சிதைவு, அல்ஃபாத் துணிக்கை முதலியவற்றைக் குறிக்க அல்ஃபா பயன்படுத்தப்படுகின்றது.

வரலாறு
------

அல்ஃபா எனும் எழுத்து எருது என்பதைக் குறிக்கும் பினீசிய எழுத்தான அல்விலிருந்து உருவானது.

மேற்கோள்கள்
-----------

1. ↑  கிரேக்க நெடுங்கணக்கு (ஆங்கில மொழியில்)
2. ↑  கிரேக்க எண்கள் (ஆங்கில மொழியில்)
3. ↑  அல்ஃபா (ஆங்கில மொழியில்)
**அரங்கசாமி நாயக்கர்** (1884 பிப்ரவரி 6 – 1943 சனவரி 6) பிரெஞ்சிந்தியா என அழைக்கப்பட்ட இன்றைய புதுச்சேரி மாநிலத்தின் விடுதலைக்காகப் போராடிய வீரர்; தமிழறிஞர். ‘பிரெஞ்சிந்திய காந்தி’ என்று அழைக்கப்பட்டவர்.

பிறப்பு
-------

அரங்கசாமி நாயக்கர் 1884 பிப்ரவரி 6 ஆம் நாள் பிறந்தார். அவர் பெற்றோரைப் பற்றி அறிய இயலவில்லை. இவர் புதுச்சேரி மாநிலம் திருநள்ளாறு வட்டத்தில் உள்ள இளையான்குடி என்னும் சிற்றூரில் வாழ்ந்தார்.

பொது வாழ்க்கை
-------------

பிரஞ்சு நாட்டிடம் அடிமைப்பட்டிருந்த புதுச்சேரியின் விடுதலைக்காகப் போராடினார். திருநள்ளாறு நகர்மன்றத் தலைவராகப் பணியாற்றினார். சுயமரியாதை இயக்க ஈடுபாட்டால் தனது வீட்டிலேயே தாழ்த்தப்பட்டோருக்கு சமபந்தி உணவளித்தவர்.

இதழும் படைப்புகளும்
-------------------

அரங்கசாமி நாயக்கரும் அவர்தம் நண்பர்களும் இணைந்து பிரெஞ்சிந்தியக் குடியரசுப் பத்திரிக்கை என்னும் இதழை வெளியிட்டனர். அதில் விடுதலைப் போராட்டச் செய்திகளும் தமிழ்மொழி பற்றிய கட்டுரைகளும் இடம்பெற்றன.

அரங்கசாமியார் அவ்விதழில் தமிழிலக்கணம் பற்றிய பல கட்டுரைகளை எழுதினார். காரைக்கால் வ. பொன்னையா, திருநள்ளாறு தேனூர் பாலசுப்பிரமணியம் என்னும் இருவரும் அக்கட்டுரைகளைத் தொகுத்து குடியரசு தமிழ் ஆரம்ப இலக்கணம் என்னும் நூலாக 1944 பிப்ரவரி 3 ஆம் நாள் வெளியிட்டனர்.

மறைவு
-----

இவர் 1943 சனவரி 6 ஆம் நாள் காலமானார்.

வாழ்க்கை வரலாறு
---------------

அரங்கசாமியாரின் வாழ்க்கை வரலாற்றை அவர் மருமகள் சியாமளா சவுந்திரசாமி நான்கு ஆண்டுகள் உழைத்து, பிரெஞ்ச் இந்திய காந்தி அரங்கசாமி நாயக்கர் என்னும் நூலாக எழுதி உள்ளார்.

சான்றடைவு
---------

1. 1 2 3  இராமமூர்த்தி முனைவர் இராம. "அருந்தமிழ்த் தொண்டர்" அரங்கசாமி நாயக்கர், தினமணி – தமிழ்மணி
2. ↑  சியாமளா சவுந்திரசாமி, பிரெஞ்ச் இந்திய காந்தி அரங்கசாமி நாயக்கர், கண்ணதாசன் பதிப்பகம் சென்னை
**அஸ்வான்** (*Aswan*) என்பது தெற்கு எகிப்தில் உள்ள ஒரு நகரமாகும். இது அஸ்வான் மாகாணத்தின் தலைநகரமும் ஆகும். பரப்பரப்பான வணிக மையமாகவும், சுற்றுலா மையமாகவும் உள்ள இந்த நகரானது அஸ்வான் அணையின் வடக்கில், கைரோவிற்கு 590 மைல் தெற்கே நைல் ஆற்றங்கரையில் அமைந்துள்ளது. இந்நகரானது கைரோவிலிருந்து தொடர்ருந்தால் இணைக்கப்பட்டுள்ளது.

இந்நகர்ப் புறத்தே பழங்கால எகிப்திய நாகரிகத்தின் சின்னங்கள் பல காணக்கிடைக்கின்றன. இங்குப் பல பழைய கோயில்களின் சிதைவுகள் கண்டுபிடிக்கப்பட்டுள்ளன. இவற்றிலிருந்து இந்நகர் கடந்த 40 நூற்றுண்டுகளாகவேனும் இருந்திருக்க வேண்டும் என்று தெரிகிறது. 16ஆம் நூற்றுண்டில் சலீம் என்னும் துருக்கி சுல்தான் இதைக் கைப்பற்றி இங்கு ஒரு படையணியை நிறுத்தினான். அக்காலத்தில் இங்கு வந்து குடியேறினவர்களுடைய வழித்தோன்றல்களே இப்போது இங்கு மிகுதியாகப் காணப்படுகின்றனர். 19ஆம் நூற்றுண்டின் இறுதியில் ஆங்கிலேயர்கள் எகிப்தியப் படையின் உதவியைக் கொண்டு இந்நகரை ஆக்கிரமித்துக் கொண்டனர். எகிப்திற்கும் சூடானிற்கும் அபிசீனியாவிற்கும் இடையே இது ஒரு முக்கியமான சரக்கு இறக்கேற்றுத்தலமாக விளங்குகிறது.

மேற்கோள்கள்
-----------

1. ↑   "அசுவான்". *தமிழ்க் கலைக்களஞ்சியம்* (முதல்) **முதல்**. (1954). Ed. பெரியசாமி தூரன்.. சென்னை: தமிழ் வளர்சிக் கழகம். 35. அணுகப்பட்டது 16 மார்ச் 2019.
**அல் சபித்** (*Al Sabith*) ஓர் இந்திய குழந்தை நடிகராவார். இவர் மலையாளத் திரைப்படங்களில் நடிகராகவும் தொலைக்காட்சித் தொகுப்பாளராகவும் இருக்கிறார். பிளவர்ஸ் தொலைக்காட்சியின் சிட்காம் நிறுவனத்தின் தயாரிப்பில் *உப்பும் முழக்கும்* என்ற படத்தில் 'கேசவ்' என்ற குழந்தை கதாபாத்திரமாக நடித்ததன் மூலம் மிகவும் பிரபலமானார்.

தொழில்
------

அல் சபித் முதன்முறையாக 2 வயதில் குழந்தையாக திரையில் தோன்றினார். இந்து பக்தி இசைத் தொகுப்பில் இவர் ஐயப்பன் வேடத்தில் நடித்தார். சில உண்மைநிலை நிகழ்ச்சி அரட்டை நிகழ்ச்சிகளின் ஒரு பகுதியாக இருந்த பிறகு, பிளவர்ஸ் தொலைக்காட்சியில் *உப்பும் முழக்கும்* என்ற நாடகத் தொடரில் 'கேசவ்' என்ற வேடத்தில் நடிக்க இவருக்கு வாய்ப்பு அளிக்கப்பட்டது.

இவர், பல்வேறு தொலைக்காட்சி விருது நிகழ்ச்சிகளிலும், ஆசியநெட் பண்பலை வானொலி, கோல்ட் பண்பலை, ஆர்.கே திருமண மையம், பிளவர்ஸ் 94.7 பண்பலை, மேப்பிள் ட்யூன், பிளவர்ஸ் தொலைக்காட்சி போன்ற பல நிறுவனங்களுக்கான நிகழ்ச்சிகளிலும் தொலைக்காட்சி விளம்பரங்களிலும் தோன்றினார்.

*உப்பும் முழக்க*த்தின் வெற்றிக்குப் பிறகு, இவருக்கு திரைப்படத் துறையிலிருந்து ஏராளமான வாய்ப்புகள் கிடைத்தன. 2018 ஆம் ஆண்டில், சத்யன் அந்திக்காடின் 'நான் பிரகாசன்' படத்தில் பகத் பாசில் சிறீனிவாசன் ஆகியோருடன் நடித்தார்.

இவர் ஜெயராம், விஜய் சேதுபதி ஆகியோர் நடித்த *மார்கோனி மத்தாய்* என்ற படத்திலும் நடித்துள்ளார்.

மேற்கோள்கள்
-----------

1. ↑  "This is the house where 'Uppum Mulakum' lad Kesu lives". *OnManorama* (ஆங்கிலம்). 2019-05-06 அன்று பார்க்கப்பட்டது.
2. ↑  "Uppum Mulakum completes 500 episodes - Times of India". *timesofindia.com*. 19 March 2018 அன்று பார்க்கப்பட்டது.
3. ↑  "Malayalam Child Artist Al Sabith". *nettv4u* (ஆங்கிலம்). 2019-05-06 அன்று பார்க்கப்பட்டது.
4. ↑  "Uppum Mulakum completes 500 episodes - Times of India". *The Times of India* (ஆங்கிலம்). 2019-05-06 அன்று பார்க்கப்பட்டது.
5. ↑  "All you want to know about #AlSabith". *FilmiBeat* (ஆங்கிலம்). 2019-05-06 அன்று பார்க்கப்பட்டது.
6. ↑  "മലയാളത്തിലെ മികച്ച നടന്‍ 'ഉപ്പും മുളകിലെ' പയ്യന്‍, ഞെട്ടിച്ച് വിജയ് സേതുപതി". *Express Kerala* (ஆங்கிலம்). 2019-04-18. 2019-05-06 அன்று பார்க்கப்பட்டது.
7. ↑  "Vijay Sethupathi is all praise for Uppum Mulakum fame Al Sabith, aka Keshu - Times of India". *The Times of India* (ஆங்கிலம்). 2019-05-06 அன்று பார்க்கப்பட்டது.
முழுமையாக அல்லது பகுதியாக ஆங்கிலச் சட்டம் பின்பற்றப்படும் உலக நாடுகள்
இங்கிலாந்து மற்றும் வேல்சில் நடைமுறையிலுள்ள சட்டம் **ஆங்கிலச் சட்டம்** (English law) எனப்படுகிறது. அயர்லாந்து குடியரசிலும் பெரும்பான்மையான பொதுநலவாய நாடுகளிலும் ஐக்கிய அமெரிக்காவிலும் நடைமுறையிலுள்ள பொதுச் சட்டம், இதையே அடிப்படையாகக் கொண்டது. பொதுநலவாய நாடுகள் பிரித்தானிய பேரரசின் கீழ் இருந்தபோது ஆங்கிலச் சட்டம் கடைபிடிக்கப்பட்டு வந்தது.

ஆங்கிலச் சட்டத்தின் சாரமானது நீதிமன்றங்களில் அமர்ந்து நீதிபதிகள் தங்களுக்கு முன் வைக்கப்படும் தகவல்களை சட்ட முன்னுதாரணம் (stare decisis) கொண்டு உருவாக்குவதாகும். இங்கிலாந்து மற்றும் வேல்சின் மிக உயரிய மேல்முறையீட்டு நீதிமன்றமான ஐக்கிய இராச்சியத்தின் உச்ச நீமன்றத்தின் முடிவுகள் மற்ற அனைத்து நீதிமன்றங்களையும் கட்டுப்படுத்தும். எடுத்துக்காட்டாக, எந்தவொரு நாடாளுமன்ற சட்டம் இயற்றப்படாவிடினும் கொலை என்பது ஒரு பொதுச் சட்டக் குற்றமாகும். பொதுச் சட்டத்தை நாடாளுமன்றம் திருத்தவோ மீட்கவோ இயலும்; இதன்படியே கொலைக்குற்றத்திற்கான தண்டனை மரண தண்டனையிலிருந்து ஆயுள் தண்டனையாக (இங்கிலாந்தில்) மாற்றப்படுள்ளது. இரு சட்ட முறைகளுக்கும் முரண் எழும்போது ஆங்கில நீதிமன்றங்களில் இயற்றுசட்டமே பொதுச் சட்டத்தை விட முன்னுரிமை பெறுகிறது.

வரலாறு
------

தொன்மையான **ஆங்கிலச் சட்டம்** கி.பி 600இல் கென்ட் மன்னர் அத்தெல்பெர்ட்டினால் எழுதப்பட்டது. இது ஆங்கிலத்தில் மட்டுமல்லாது டியூட்டோனிக்க மொழிகள் அனைத்திலுமே பழமையான சட்டம் ஆகும். அறச் சிந்தனைகளின்அடிப்படையிலேயே இச்சட்டம் இயற்றப்பட்டிருக்க வேண்டும். இவை தொடர்ந்து மேம்படுத்தப்பட்டு வந்தபோதும் அடுத்த இரு நூற்றாண்டுகளுக்கு பெரும் முன்னேற்றம் ஏற்படவில்லை. கிபி 890இல் கனூட் அரசர் அதுவரை நடைமுறையிருந்த சட்டங்களைத் தொகுத்தார். இருப்பினும் இவை கையெழுத்துப் பிரதிகளாகவே இருந்தமையால் வெளி உலகிற்கு தெரியாமலே இருந்தது. 1568ஆம் ஆண்டு இவற்றை இலம்பார்டு பதிப்பித்தார். தற்கால ஆங்கிலத்தில் இவை 1840இல் மொழிமாற்றப்பட்டு வெளியானது.

சான்றுகோள்கள்
-------------

1. ↑  Jurisdiction Of Courts In England And Wales And Their Recognition Of Foreign Insolvency Proceedings பரணிடப்பட்டது 2008-06-09 at the வந்தவழி இயந்திரம். Insolvency.gov.uk. Retrieved on 2013-02-03.
2. ↑  common law. dictionary.law.com
3. ↑  R v. Rimmington (2005) UKHL 63 at para 30. Bailii.org. Retrieved on 2013-02-03.

இதனையும் காண்க
--------------

* பொதுச் சட்டம்
**பரிவட்டம்** என்பது காவி ஆடை. இப்பெயரில் திரைப்படம் ஒன்றும் உள்ளது.  மீனாட்சி சுந்தரம் பிள்ளை குமரகுருபரர்மீது குமரகுருபரர் சரித்திரம் ஒன்று பாடியுள்ளார். அதில் செந்தூர் முருகன் குமரகுருபரர்க்கு அருள் வழங்கியதாகக் குறிப்பிட்டுள்ளார். சீவைகுண்டத்தில் வாழ்ந்த பாண்டி வேளாளர் மரபில் வந்தவர் குமரகுருபரர். ஊமையாய் இருந்த இவரை இந்த முருகன் பேசவைத்தார் என்றும், "**சடைவேடம் தாங்கிப் பக்குவர்க்கு உபதேசம் செய்**" என்று கூறினார் என்றும் மீனாட்சி சுந்தரம் பிள்ளை குறிப்பிட்டுள்ளார். அதன் பின்னர் குமரகுருபரர் **சடை தாங்கி ஆறு கட்டி சுந்தர வேடம் பூண்டு** விளங்கினார். இதற்கு விளக்கம் தரும் வகையில் தரப்பட்டுள்ள அடிக்குறிப்பாகச் சில செய்திகள் உள்ளன. 

சடை யாரும் வளர்க்கலாம். ஆறு கட்டி சுந்தர வேடம் ஆசிரியர்-முருகன் அளிக்கவில்லை. இவர் தானாக எடுத்து அணிந்துகொள்ளவும் இல்லை. ஆறு கட்டி சுந்தர வேடம் என்பது பரிவட்டம். இது காவி ஆடை. இது தாமே அணிந்துகொள்வது அன்று. தக்க துறவி ஒருவர் தர அணிந்துகொள்வது.

மேற்கோள்
--------

1. ↑  மு. அருணாசலம், தமிழ் இலக்கிய வரலாறு, 17-ஆம் நூற்றாண்டு பாகம் 1, தி பார்க்கர் அச்சகம், முதல் பதிப்பு 1990, திருத்தப்பட்ட பதிப்பு மார்கழி 2005 - பக்கம் 132 அடிக்குறிப்பு
2. ↑  இதனைக் குறிப்பிடும் செங்கைப் பொதுவன் காசி இந்து பல்கலைக் கழகத்தில் தமிழ் விரிவுரை ஆசிரியராகப் பணியாற்றிய காலத்தில், வெளியில் உலவும் காலத்தில் அணிந்துகொள்ள, நான் தங்கியிருந்த இடத்துக்கு அருகில் வாழ்ந்த வங்காளத் துறவி ஒருவர், மலையாளப் பெண்மணி ஒருவரின் பரிந்துரையின் பேரில், எனக்குக் காவி ஆடை வழங்கியதை நினைவுபடுத்திக்கொள்கிறேன்.
உலகெங்கும் உள்ள களிப்பாறைப் பகுதிகள் (38 நாடுகளில்)
**களிப்பாறை வளிமம்** (Shale Gas) என்பது களிப்பாறைப் பகுதிகளில் இருந்து பெறப்படும் இயற்கை எரிவளியினைக் குறிக்கும். இது கடந்த பத்தாண்டுகளில் அமெரிக்க இயற்கை எரிவளி வளத்தின் முக்கிய மூலமாக அமைந்திருக்கிறது. இன்னும் கனடா, ஐரோப்பா, ஆசியா, ஆசுத்திரேலியா போன்ற நாடுகளிலும் களிப்பாறை வளிமத்தின் மீதான ஈர்ப்பு அதிகரித்திருக்கிறது. 2020ம் ஆண்டிற்குள் வட அமெரிக்கக் கண்டத்தின் இயற்கை எரிவளி உற்பத்தியில் ஐம்பது விழுக்காடுகள் களிப்பாறை வளிமத்தில் இருந்தே கிடைக்க வாய்ப்புள்ளது என்று சில அறிஞர்கள் கருதுகின்றனர்.

உலக ஆற்றல் வளத்தினைப் பெரிதும் பெருக்கும் வாய்ப்பினைக் களிப்பாறை வளிமம் தருகிறது என்றும் சிலர் கருதுகின்றனர்.

நிலவியல்
--------

பிற வளிமங்களுடன் களிப்பாறை வளிமத்தை ஒப்பிடும் படம்
களிப்பாறைகள் போதிய புரைமைத் தன்மை கொண்டவையல்ல என்பதால், அவற்றின் வழியாகக் கணிசமான வளிமம் பாய்ந்து எரிவளிக் கிணற்றுத் துளைகளை அடைய வழி இருப்பதில்லை. அதனால் இயற்கையாகப் பெருமளவில் எரிவளியை உற்பத்தி செய்ய இயலாது. வணிக நோக்கில் பெருமளவில் இவ் எரிவளியை உற்பத்தி செய்ய வேண்டுமானால், களிப்பாறைகளின் புரைமைத் தன்மையை அதிகரிக்கும் வண்ணம் அவற்றை உடைத்தல் (fracking) வேண்டும்.

முந்தைக் காலத்தில் இயற்கையாக அமைந்த உடைப்புக்களில் இருந்து களிப்பாறை வளிமம் உற்பத்தி செய்யப்பட்டது. ஆனால், அண்மைய காலங்களில் நீர்ம உடைத்தல் (hydraulic fracking) போன்ற நவீன நுட்பங்களின் உதவியால் கிணற்றுத் துளைகளின் அருகே பல செயற்கை உடைப்புக்களை ஏற்படுத்தி, அவற்றின் வழியே உற்பத்தி அதிகரிக்கப் படுகிறது.

மேற்கோள்கள்
-----------

1. ↑  Shaun Polczer, Shale expected to supply half of North America's gas பரணிடப்பட்டது 2010-05-23 at the வந்தவழி இயந்திரம், *Calgary Herald*, 9 April 2009, accessed 27 August 2009.
2. ↑  Clifford Krauss, "New way to tap gas may expand global supplies," *New York Times*, 9 October 2009.

வெளி இணைப்புகள்
---------------

* Marcellus Gas Production and Distribution பரணிடப்பட்டது 2012-03-17 at the வந்தவழி இயந்திரம் - The Institute for Energy and Environmental Research for Northeastern Pennsylvania.
* The Impact of Shale Gas Technology on Geopolitics Dr. Daniel Fine of M.I.T. explains பரணிடப்பட்டது 2010-12-03 at the வந்தவழி இயந்திரம்
* Natural Gas for Europe, a website covering shale gas developments in Europe.
* Shale Gas in Poland பரணிடப்பட்டது 2012-03-22 at the வந்தவழி இயந்திரம், a website about shale gas in Poland and Central Europe.
* Unconventional Gas and Implications for the LNG Market by Christopher Gascoyne and Alexis Aik. This is a working paper written for the 2011 Pacific Energy Summit hosted by the National Bureau of Asian Research.
* Haynesville: A Nation's Hunt for an Energy Future, a 2010 documentary which explores the microchasm of a shale gas discovery in Northwest Louisiana (in the Haynesville Shale) and the impact of that discovery along with shale gas as a whole on the United States energy economy
**தாய் மாமன்** தமிழர் பண்பாட்டில் இருக்கும் ஒரு முக்கிய உறவு முறையாகும். இது தாயின் உடன் பிறந்தவரைக் குறிக்கும். பெரும்பாலான தாலாட்டுப் பாடல்களில் மாமன் பெருமையைக் கூறும் பாடல்களே அதிகம்.

சடங்குகளில் முக்கியத்துவம்
--------------------------

### தொட்டிலிடுதல்

குழந்தை பிறந்ததும் தாய் மாமன் தொட்டில் கம்பு, தொட்டிற் சீலை அல்லது தொட்டில் முண்டு போன்றவற்றைக் கொண்டுவந்து தொட்டில் கட்டி குழந்தையைக் கிடத்தி மூன்றுமுறை ஆட்டிவிடும் வழக்கம் பல குடும்பங்களில் உண்டு.

### காது குத்துதல்

காது, மூக்கு ஆகிய பகுதிகளில் துளையிட்டு உலோக ஆபரணம் பூட்டுவதற்கு தாய் மாமன் மடியில் குழந்தையை அமர வைத்துக் காது குத்துதல் என்பது மாறாத வழக்கமாக இருந்து வருகிறது.

பாடல் வரிகள்;

> கண்ணான அம்மாளுக்கு - ஏனம்மா
> 
> 
> காதுகுத்தப் போறாகன்னு
> கிண்ணியில் சந்தனமும்
> கிளிமூக்கு வெத்தலையும்
> தங்கத்தினால் ஆபரணமும் - ஏனம்மாளுக்கு
> 
> 
> கொண்டு வந்தார் தாய்மாமன்
> 
> 

### பூப்புச் சடங்கு

ஒரு பெண் குழந்தை பருவம் அடைந்து விட்டால் தாய் மாமன் சீர் கொண்டு வந்து பூப்படைந்த பெண்ணிற்குப் பச்சை ஓலைகளால் குச்சில் கட்டுதல் அல்லது குடிசை கட்டும் வழக்கமும் தமிழகத்தில் உள்ளது.

தாய்மாமன் சீர்" தங்கை மகள் பூப்பெய்திய(வயதுக்கு வந்ததும்) தாய் வீட்டுசீர்வரிசையாக(மஞ்சள், குங்குமம்,வெற்றிலை பாக்கு, பச்சை ஓலை குச்சில் கட்டுவது, பட்டுச்சேலை, பூ, மாலை, பாத்திரம், மேளதாளம், வானவேடிக்கைகள் மேலும் பலசகல பொருட்கள் அன்றயதினம் தேவையான) தாய்மாமன் உறவு வழங்குவது தமிழர் மரபுவழி வாழ்வியல் பண்பாட்டு கலாச்சார சடங்கு சம்பிரதாய வழக்கம் இதுவே. 

```
  மருமகள் பூப்பெய்திய புனித நீராட்டு விழா எடுப்பது தாய்மாமன்முறை என்பது எம் தமிழர் மரபின் வழிசம்பிரதாயம்...!!
```

### பட்டம் கட்டுதல்

திருமணத்தில் தாலி கட்டிய பிறகு தாய் மாமன் திருமணப் பெண்ணுக்கு நெற்றிப் பட்டம் கட்டுவார். பட்டம் கட்டுதல் என்பது உரிமை கொடுப்பதைக் குறிக்கும் சொல்லாகும்.

தமிழ் திரைப்பட பாடல்களில்
-------------------------

'நதியில் விளையாடி கொடியின் தலை சீவி நடந்த இளம்தென்றலே  

வளர் பொதிகை மலை தோன்றி மதுரை﻿ நகர்   

கண்டு பொலிந்த தமிழ் மன்றமே  

மாமன் தங்கை மகளான மங்கை உனக்காக உலகை விலை பேசுவார்..உலகை விலை பேசுவார்  

'தாய் மாமன் சீர் சுமந்து வாராண்டி அவன் தங்கக் கொலுசு கொண்டு தாராண்டி'

மேற்கோள்கள்
-----------

1. ↑  "1". *www.tamilvu.org*. 2022-08-03 அன்று பார்க்கப்பட்டது.
**பரிவு மசக்கை** அல்லது **பரிவுச் சினை** (*sympathetic pregnancy*) என்பது ஒரு கருவுற்ற பெண்ணின் நெருங்கிய ஆண் துணைவருக்கு மசக்கை போன்ற அறிகுறிகள் தென்படும் பரிவு விளைவு ஆகும். பேறுகால வலி, பேற்றுக்குப்பின் ஏற்படும் உளச்சோர்வு, சில உணவுகள் மீதான ஆர்வம் ஆர்வமின்மைகள், பாலியல் விலக்கங்கள் போன்ற அறிகுறிகள் இவ்விளைவின்போது தென்படுகின்றன. இவ்வாண்களுக்கு ஏற்படும் பேறுகால வலியை **பரிவு வலி** எனலாம்.

*அடைகாத்தல்* எனப் பொருள்படும் *கௌவேடு* என்ற பிரெஞ்சு மொழிச் சொல்லைக் கொண்டு இவ்விளைவை *கௌவேடு நோய்க்கூட்டறிகுறி* (*couvade syndrome*) என்று அழைப்பர். சித்திராபோ என்ற கிரேக்க பயணி, மார்க்கோ போலோ என்ற வெனிசிய பயணி ஆகியோரின் குறிப்பேடுகளில் உட்பட வரலாற்றில் பல இடங்களில் இவ்விளைவைப் பற்றிய குறிப்புகளைக் காணலாம். பல பழங்குடிகளிலும் அண்மைய மாந்தவியலாளர்கள் இவ்விளைவைக் கண்டுள்ளனர். இக்குடிகளில் இது பேய் பிசாசுகளின் வேலையாக இருக்கும் என்ற மூட நம்பிக்கையும் உண்டு.

அறிகுறிகள்
----------

பரிவு மசக்கை கொண்ட நபருக்கு வயிற்று வலி, செரிமானக் குறைபாடு, பசிநிலையில் மாற்றம், எடை கூடுதல், வயிற்றுப்போக்கு, மலச்சிக்கல், தலைவலி, பல் வலி, உணவின் மீது பேரார்வம், குமட்டுதல், மார்பு வளர்ச்சி, தூக்கமின்மை போன்ற அறிகுறிகள் தென்படலாம். மிகக் கடுமையான நிகழ்வுகளில் ஒரு ஏழு மாதம் கருவுற்றுள்ள பெண்ணை ஒத்த அளவுக்கு ஆண்களுக்கு வயிறு பெரிதாகி 25-ல் இருந்து 30 பவுண்டு வரை எடை கூடுவதுண்டு. இது போன்ற நிகழ்வை போலிக் கர்ப்பம் என்பர்.

விளைவுத் தூண்டுதல்
------------------

இவ்விளைவு ஏற்படுவதற்கான காரணங்களை இன்னும் அறுதியிடவில்லை என்றாலும் ஆய்வர்கள் பல கருதுகோள்களை முன்வைத்துள்ளனர். உளவியல் அடிப்படையில் கலக்கம், ஏக்கம், சவலைப் போலி, கருவுடன் ஒன்றும் நினைவு, தந்தையாவது குறித்த தெளிவின்மை, தந்தையாவதை அறிவித்தல், பேறுகாலப் பொறாமை போன்ற காரணங்கள் இருக்கக் கூடும் எனக் கருதப்படுகிறது.

உறவியற் படிநிலையில் இவ்விளைவு பேறுகாலத்திலும் குழந்தை ஈனும் நிகழ்விலும் இருபாலர்களுக்கிடையே ஆன வேறுபாடுகளைக் குறைக்கும் வண்ணம் ஏற்படுகிறது என்பர். குழந்தையின் வாழ்வில் தந்தையின் இடத்தை உறுதி செய்யவும் இருபாலர் சமன்பாட்டை ஏற்படுத்தவும் இது உதவும். ஆண்-பெண் வேறுபாடு குறைந்து பெண் உயர்நிலையில் உள்ள சூழல்களில் இது மிகுதியாக அறியப்பட்டுள்ளது.

கருவுற்றிருக்கும் பெண்ணுடன் வாழும் ஆண் துணைவரது உடலில் புரோலாக்டின், கார்ட்டிசால், எசுட்டிரடியால், டெசுட்டோசிட்டிரான் போன்ற ஊக்கிகளின் அளவுகளில் மாற்றம் ஏற்படுவதாக அறியப்பட்டுள்ளது. இது பேறுகாலத்தில் மூன்றாவது மாத இறுதியில் தொடங்கி குழந்தை பிறந்து சில கிழமைகள் வரை தொடரலாம். இது ஏற்படும் வழிமுறை இன ஈர்ப்புச் சுரப்பு (*pheromone*), நாடொறு இசைவு (*circadian rhythm*), மன அழுத்தம், இழைப்பிறப்பாக்கம் (*mitogenetics*) போன்ற கூறுகளைச் சார்ந்திருக்கலாம் எனக் கருதப்படுகிறது. தூங்கும் நேரங்களில் ஏற்படும் மாறுபாடுகளும் இதற்குக் காரணமாக இருக்கலாம் என்று கருதுகின்றனர்.

குறிப்புகள்
-----------

1. ↑  கௌனிகான், பக்.69
2. 1 2  Klein, 1991
3. ↑  Abensour, Léon. "Histoire générale du féminisme".
4. 1 2  A.E. Storey; C.J. Walsh, R.L. Quinton, K.E. Wynne-Edwards (2000). "Hormonal Correlates of Paternal Responsiveness in new and expectant fathers". *Evolution and Human Behavior* **21**: 79–95. doi:10.1016/S1090-5138(99)00042-2. .

மேற்கோள்கள்
-----------

* Klein, H. Couvade syndrome: male counterpart to pregnancy. Int J Psychiatry Med, 21: 1, 1991, 57-69.

* Counihan, Carole. The Anthropology of Food and Body: Gender, Meaning, and Power. New York: Routledge, 1999.
The parade helmet found at Sutton Hoo, probably belonging to Raedwald of East Anglia circa 625. Based on a Roman parade-helmet design (of a general class known as spangenhelm), it has decorations like those found in contemporary Swedish helmets found at Old Uppsala (Collection of the British Museum)
**ஆங்கிலோ-சாக்சன்கள்** (*Anglo-Saxons*) எனப்படுவோர் பிரித்தானியாவின், தெற்கையும், கிழக்கையும் கிபி 5ம் நூற்றாண்டில் ஸ்கான்டினேவியப் பகுதிகளில் இருந்து ஆக்கிரமித்த ஜேர்மனியக் குழுக்கள் ஆவர். ஆங்கிலோ-சாக்சன் மக்களே இங்கிலாந்து நாட்டை அமைத்தார்கள். இவர்கள் பேசிய மொழியே ஆங்கிலத்தின் மூல மொழி ஆகும்.

வாழ்க்கை முறை
-------------

இங்கிலாந்துக்கு, ஆங்கிலேயர்கள் கடற்கொள்ளையர்களாகவே வந்தனர். நாளடைவில் அங்கிருந்த நிலங்களை சொந்தமாக்கிக் கொண்டனர். அக்கிராமங்களைத் தங்கள் குடும்பத் தலைவர் பெயரால் அழைத்து வந்தனர். ஆங்கிலோ-சாக்சன்கள் ஒவ்வொரு வகுப்பினரும் தேர்ந்தெடுக்கபப்ட்ட கிராமங்களில் வாழது வந்தனர். அவரவர் குடும்பத்திற்கேற்ப கிராமங்களைப் பங்கிட்டுக் கொண்டனர். அதற்கு *டன்*(Tun) என்று பெயர். டன்னிலுள்ள ஒவ்வொரு குடும்பமும் தங்களிடமிருந்த நிலங்களை ஒப்பந்தப்படி வைத்துக் கொண்டனர். இதற்கு 'மக்கள் நிலம்' (Folk Land) என்று பெயர்.

பல குடும்பங்கள் வாழ்ந்து மறைந்த பின்னரும் தங்களுடைய நில ஒப்பந்தங்களை எழுதி வைக்க வேண்டியதாயிற்று. இவ்வாறு எழுதி வைக்கப்பட்ட நிலத்திற்கு 'புத்தக நிலம்'(Book land) என்று பெயர். நிலச் சொந்தக்காரர்களின் நிலங்களின் எல்லைகள் இதில் குறிக்கப்பட்டிருக்கும்.

மேற்கோள்கள்
-----------

1. ↑   நா. ஜெயபாலன், 'இங்கிலாந்து வரலாறு- அரசியலமைப்பு வரலாறுடன்', மோகன் பதிப்பகம், சென்னை 1986. பக்கம் 47- 51
**பரீனா லை** (*Farina Lai*) இலங்கைத் திரைப்பட, மற்றும் நடன நடிகையும் ஆவார். தமிழ், சிங்களத் திரைப்படங்களில் நடித்தவர். ஐம்பதிற்கும் மேற்பட்ட சிங்களப் படங்களில் நடனமாடியுள்ளார்.

திரைப்படத் துறையில்
-------------------

மலாய் முசுலிம் இனத்தைச் சேர்ந்த பரீனா லை, 1970 ஆம் ஆண்டு வெளியான மஞ்சள் குங்குமம் என்ற தமிழ்த் திரைப்படத்தில் முதன்முதலில் நடனமாடியதன் மூலம் திரைப்படத்துறைக்கு அறிமுகமானார். தொடர்ந்து பல சிங்களப் படங்களில் நடனக் காட்சிகளில் தோன்றினார். மேலும் இரவுக் கேளிக்கை விடுதிகளில் பாடகர் எம். எஸ். பெர்னாந்துவுடன் இணைந்து நடனமாடினார்.

1975 ஆம் ஆண்டில் வெளியான புதிய காற்று திரைப்படத்தில் வி. பி. கணேசனுடன் இணைந்து கதாநாயகியாக நடித்தார். சிங்கள் நடிகர் காமினி பொன்சேகா தயாரித்த "சருங்கலே" (1979), "உதுமானெனி" (1979) போன்ற சிங்களப் படங்களில் காமினி பொன்சேகாவின் தங்கையாக நடித்தார். இலங்கை, இந்திய கூட்டுத்தயாரிப்பான நங்கூரம் படத்தில் நடிகை லட்சுமியின் தங்கையாக நடித்தார். பிற்காலத்தில் குணசித்திர நடிகையாக நடித்தார். நெஞ்சுக்கு நீதி, அவள் ஒரு ஜீவநதி திரைப்படங்களில் நடனமாடி நடித்திருந்தார்.

சில்லையூர் செல்வராசனின் மகன் திலீபன் செல்வராஜன் கதாநாயகனாக நடித்த "ஆதரகதாவ" என்ற சிங்களத் திரைப்படத்தில் திலீபனின் சகோதரியாகத் தமிழில் பேசி நடித்தார். இவர் கடைசியாக "அலிபாபா ஹொரு ஹதலிய" எனும் சிங்களப் படத்தில் ரொபின் பெர்னாந்துவுக்குச் சோடியாக நடித்தார்.

நடித்த திரைப்படங்கள் சில
------------------------

### தமிழ்த் திரைப்படங்கள்

* மஞ்சள் குங்குமம் (1970)
* புதிய காற்று (1975)
* நங்கூரம்
* நெஞ்சுக்கு நீதி
* அவள் ஒரு ஜீவநதி

### சிங்களத் திரைப்படங்கள்

* ரேமனமாலி
* சிரில்மல்லி
* லோக்க ஹொரு
* சமன்மலி
* மினிசுன் அதர மினிஹெக்
* லஸ்சன கெல்ல
* சருங்கலே (1979)
* உதுமானெனி (1979)
* செனகெலிய (1974)
* சிஞ்சிஞ்நோனா (1977)
* மல்கெருலு (1980)
* ஆதரகதாவ
* அலிபாபா ஹொரு ஹதலிய

மேற்கோள்கள்
-----------

1. 1 2  "நாட்டியத் தாரகை பரீனலை!". தினகரன் வாரமஞ்சரி. 18-11-2012. Archived from the original on 2013-07-03. 18-11-2012 அன்று பார்க்கப்பட்டது. Check date values in: `|accessdate=, |date=` (உதவி)CS1 maint: unfit url (link)
2. ↑  இலங்கைத் தமிழ்ச் சினிமாவின் கதை, தம்பிஐயா தேவதாஸ்

வெளி இணைப்புகள்
---------------

* Farina Lai
**இலெமூர் கடற்கரை** (*Lemur Beach*) இந்தியாவின் தமிழ்நாடு மாநிலம் நாகர்கோவில் நகரிலிருந்து சுமார் 13 கிலோமீட்டர் தொலைவிலும் கன்னியாகுமரியிலிருந்து 32 கி.மீ. தொலைவிலும் அமைந்துள்ளது. நீலக்கடலும் நீண்ட மணல் பரப்பைக் கொண்ட கடற்கரையும் இக்கடற்கரையின் சிறப்புகளாகும். கடற்கரை மணல் பரப்பு சுத்தமாக இருப்பது மேலும் கூடுதல் சிறப்பாகும். குட்டி மாலத்தீவு, ஆயிரம் கால் பொழிமுகம் என்ற பெயர்களாலும் இக்கடற்கரை அழைக்கப்படுகிறது. பேச்சிப்பாறை அணையிலிருந்து கால்வாய் பாசனத்திற்காக திறந்து விடப்படும் தண்ணீர் கடலில் கலக்கும் கடற்கரைகளில் லெமூர் கடற்கரையும் ஒன்றாகும்.

போக்குவரத்து
------------

நாகர்கோவிலில் இருந்து ராசாக்கமங்கலம் வழியாக குளச்சல் செல்லும் சாலையில் கணபதிபுரம் பகுதியில் இக்கடற்கரை அமைந்துள்ளது. நாகர்கோவிலில் அண்ணா பேருந்து நிலையத்தில் இருந்து குளச்சல், மண்டைக்காடு வழித்தடங்களில் செல்கின்ற அரசுப் பேருந்துகளில் ஏறி கணபதிபுரம் பேருந்து நிறுத்தத்தில் இறங்க வேண்டும். அங்கிருந்து வாடகை வாகனங்களில் இலெமூர் கடற்கரைக்குச் செல்லலாம்.

திங்கள் முதல் சனிக்கிழமை வரை காலை 5 மணி முதல் மாலை 8 மணி வரையில் கடற்கரையை பார்க்க அனுமதி வழங்கப்படுகிறது. ஞாயிற்றுகிழமைகளில் 24 மணி நேரமும் இங்கு செல்லலாம். பக்கத்துல தங்கும் விடுதிகள் எதுவும் இல்லை. இங்கு குளிப்பதற்கும் மது அருந்தவும் அனுமதி இல்லை.

மேற்கோள்கள்
-----------

1. ↑  "கன்னியாகுமரி: வெளியூர் சுற்றுலா பயணிகள் அதிகம் அறிந்திராத பிரமிப்பூட்டும் சுற்றுலா தலங்கள்". *BBC News தமிழ்*. 2023-06-09. 2023-06-10 அன்று பார்க்கப்பட்டது.
2. ↑  "Google Travel". *www.google.com.my*. 2023-06-10 அன்று பார்க்கப்பட்டது.
3. ↑  "கன்னியாகுமரியில் ஒரு 'குட்டி மாலத்தீவு'.. கோடை விடுமுறையை கழிக்க அட்டகாசமான ஸ்பாட்!". *News18 Tamil*. 2023-06-09. 2023-06-10 அன்று பார்க்கப்பட்டது.
**ஸ்மால்ஃபுட்**  (***Smallfoot***) என்பது 2018 ஆண்டு வெளியாக உள்ள அமெரிக்க முப்பரிமான சலன இசை நகைச்சுவை-அதிரடி திரைப்படமாகும்.   செர்ஜி பபோஸ் எழுதிய எட்டி டிராக்ஸ் என்ற புத்தகத்தின் அடிப்படையில் இந்த படத்தை கேரி கிர்க்பாட்ரிக் இணைந்து எழுதி இயக்கியுள்ளார். இப்படத்தை வால்டர் அனிமேஷன் குழு தயாரித்துள்ளது. படத்தில் இடம்பெற்ற கதாபாத்திரங்களுக்கு சானிங் டேட்டம், ஜேம்ஸ் கோர்டன், ஜெனியா, காமன், இலெப்ரோன் ஜேம்சு, ஜினா ரோட்ரிக்ஸ், டேனி டிவிடோ, யாரா ஷாஹிதி, எலி ஹென்றி மற்றும் ஜிம்மி டாட்ரோ ஆகிய திரை நட்சத்திரங்கள் பின்னணி குரல் கொடுத்துள்ளனர்.  இப்படத்தை 2018 செப்டம்பர் 28 அன்று வெளியிட வார்னர் பிரதர்ஸ் பிக்சர்ஸ் திட்டமிடப்பட்டுள்ளது.

கதை
---

ஓரு பனிமலை முகட்டில் ஓர் எட்டி சமூகம் வசிக்கிறது. அந்தக் கூட்டத்தைச் சேர்ந்த *மைகோ* என்ற சிறுவயது எட்டி, மனித ஜீவராசிகளை அறிந்துகொள்ளும் ஆவல் கொண்டதாக இருக்கிறான். ஒரு நாள் அந்தப் பகுதிக்குமேலே கடந்துசெல்லும் வானூர்தி ஒன்று விபத்துக்கிறது அப்போது அதிலிருந்து பாராசூட்டில் குதிக்கும் மனிதப் பிறவியைப் பார்க்கிறான். 

தான் மனித ஜீவராசியைப் பார்த்ததாக அவன் தன் சமூகத்தில் வந்து சொல்கிறான். ஆனால் அந்த எட்டி சமூகத்தில் யாரும் மனிதரைக் காண்டதில்லை என்பதால் மனிதர்கள் இருக்கிறார்கள் என்பது ஒரு கட்டுக்கதை என்று கூறி அதை நம்ப மறுக்கிறார்கள். இதனால் மனிதனைக் காணும் ஆவலில் அந்த எட்டி இரகசியமாக புறப்படுகிறான். மலைச் சரிவில் உள்ள ஊர் ஒன்றில் மனித ஜீவராசிகளை அவன் காண்பதும் அதனால் ஏற்படும் சிக்கல்களுமே இதன் கதை.

மேற்கோள்கள்
-----------

1. ↑  "Smallfoot". *www.warnerbros.com*.
2. ↑  "Heitor Pereira to Score 'Smallfoot' - Film Music Reporter". *filmmusicreporter.com*.
3. ↑  "Free Screening--Smallfoot". *Los Angeles County Museum of Art*. 26 August 2018 அன்று பார்க்கப்பட்டது.
4. ↑  "'Smallfoot' First Full Trailer - The SPA Studios Blog". 2018-09-02 அன்று மூலம் பரணிடப்பட்டது. 2018-09-02 அன்று பார்க்கப்பட்டது.
5. ↑  எஸ்.எஸ்.லெனின் (31 ஆகத்து 2018). "எட்டி'யும் மனிதக் குட்டியும்". *கட்டுரை*. இந்து தமிழ். 2 செப்டம்பர் 2018 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *ஸ்மால்ஃபுட் (திரைப்படம்)*
**சமீர் ஆர்.தாசு** (*Samir R. Das*) ஓர் இந்திய - அமெரிக்கர் ஆவார். இவர் அமெரிக்காவில் உள்ள சுடானி புரூக் பல்கலைகழகத்தில் பேராசிரியராக பணிபுரிகின்றார். ஜாதவ்பூர் பல்கலைக்கழகம் மற்றும் இந்திய அறிவியல் நிறுவனத்தில் தாசு கல்வி கற்றார். மேலும், இவர் கல்கத்தாவில் உள்ள இந்தியப் புள்ளியியல் நிறுவனத்தைச் சேர்ந்தவரும் ஆவார். சியார்சியா தொழில்நுட்பப் பயிலகத்தில் தாசு முனைவர் பட்டம் பெற்றார். முன்னதாக சான் அண்டோனியோவில் உள்ள டெக்சாசு பல்கலைக்கழகம் மற்றும் சின்சினாட்டி பல்கலைக்கழகம் போன்ற பயிலகங்களில் இவர் ஆசிரியராக பணியாற்றியுள்ளார். அங்கே இவர் கணினி அறிவியலில் குறிப்பாக கம்பியற்ற வலையமாக்கப் பிரிவில் ஆராய்ச்சியை மேற்கொண்டார். 2017 ஆம் ஆண்டு நிலவரப்படி இவரது ஆராய்ச்சியான தற்காலிக தேவை திசையன் (AODV) 26,000 என்ற எண்ணிக்கைக்கும் மேற்கோள் காட்டப்பட்டுள்ளன. தாசின் பல ஆராய்ச்சிப் படைப்புகள் மிகவும் அதிக அளவில் மேற்கோள்களாகக் காட்டப்பட்டு இவருக்கு 54 என்ற எச்-குறியீட்டை பெற்று அளித்துள்ளன.

சான்றுகள்
---------

1. ↑  "Samir Das". Stony Brook University. December 22, 2013 அன்று பார்க்கப்பட்டது.
2. ↑  "Samir R. Das". Google Scholar. 28 October 2017 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* Israel
* United States
* செக் குடியரசு
* நெதர்லாந்து

 |
| கல்விசார் | 
* DBLP
* Google Scholar
* ORCID

 |
| மற்றவை | 
* IdRef

 |
**அஸ்வினி நாச்சப்பா** (*Ashwini Nachappa*; பிறப்பு அக்டோபர் 21, 1967 ) கர்நாடக மாநிலத்தைச் சேர்ந்த ஒரு முன்னாள் தடகள விளையாட்டு வீரரும் இந்திய திரைப்பட நடிகையுமாவார். 1980 களின் துவக்கத்தில் தடகளப் போட்டிகளில் புகழ் பெற்றவர்; இரண்டு வெவ்வேறு சந்தர்ப்பங்களில் பி. டி. உஷாவை வென்றுள்ளார். அமெரிக்கத் தடகள வீராங்கனையான பிளோஜோவுடன் (FloJo) ஒப்பிட்டு, "இந்தியாவின் பிளோஜோ என அழைக்கப்படுகிறார். 1988 ஆம் ஆண்டில் அருச்சுனா விருது பெற்றார்.
ஒரு குறிப்பிடத்தக்க சமூக செயற்பாட்டாளரும் கல்வியியலாளருமாவார். அவர் ஒரு பள்ளியினை நிறுவியுள்ளார். தற்போது அவர் பெங்களூரு நகர மாவட்ட தடகள சங்கத்தின் தலைவர் ஆவார்.

சாதனைகள்
--------

மூன்று தெற்காசிய கூட்டமைப்பு விளையாட்டுகளில் இந்தியாவின் சார்பாக கலந்துகொண்டு அவர் பெற்ற வெற்றிகள்: 1984 இல் நேபாளத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1986 இல் வங்காள தேசத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1988 பாக்கிஸ்தானில் நடத்தப்பட்ட தெற்காசிய விளையாட்டுப் போட்டியில் 3 தங்க பதக்கங்கள். இரண்டு ஆசிய விளையாட்டுக்களில் அவர் கலந்து கொண்டார். 1986 ஆம் ஆண்டில் தென் கொரியாவில் நடைபெற்ற ஆசிய விளையாட்டுப் போட்டிகளில் நீளம் தாண்டுதலில் 6 வது இடத்தினைப் பிடித்தார். 1990 இல் சீனாவின் பெய்ஜிங்கில் நடைபெற்ற ஆசிய விளையாட்டுப் போட்டிகளில் 4 × 100 மீ தொடர் ஓட்டத்தில் வெள்ளி பதக்கம் வென்றுள்ளார்). அவர் இரண்டு உலக வாகையர் போட்டிகளில் இந்தியாவிற்காக விளையாடினார் (ரோம் நகரில் 1987 மற்றும் 1991 ஆம் ஆண்டில் டோக்கியோவில்; அவர் இரண்டு சந்தர்ப்பங்களிலும் 4 × 400 மீ தொடர் ஓட்டம் உறுப்பினராக இருந்தார்).

சினிமா
------

"அஸ்வினி" என்ற பெயரில் அவரது சொந்த வாழ்க்கைத் திரைப்படம் உட்பட்ட,சில தெலுங்கு திரைப்படங்களில் நடித்துள்ளார். "அஸ்வினி" திரைப்படத்தில் அவருக்கு சிறந்த நடிகைக்கான மாநில நந்தி விருது கிடைத்துள்ளது.

### நடித்த திரைப்படங்கள்

* அஸ்வினி (1991)
* இன்ஸ்பெக்டர் அஸ்வினி (1993)
* ஆதர்சம் (1993)
* மிஸ் 420 (1995)
* ஆண்டர்ரூ ஆன்டரே (1996)

மேற்கோள்கள்
-----------

1. ↑  Nayudu, Vinay (2 June 2004). "Changing tracks". Mumbai Newsline. 2009-04-22 அன்று பார்க்கப்பட்டது.
2. 1 2  K. Bhagya, Prakash (25 March 2006). "One Ashwini, many roles". *Vol. 29 No. 12*. Sportstar Weekly. 2008-09-19 அன்று மூலம் பரணிடப்பட்டது. 2009-04-22 அன்று பார்க்கப்பட்டது. Unknown parameter `|=` ignored (உதவி)
3. ↑  "Former athlete Ashwini Nachappa sends directive on AFI elections". NDTV. 2013-04-06. Archived from the original on 2014-01-17.. பார்த்த நாள்: 2013-05-12.
4. ↑  Mrs. Ashwini Nachappa - CleansportsIndia பரணிடப்பட்டது 2018-09-24 at the வந்தவழி இயந்திரம் Hobbies of aswini is watching T.V, Acting, Singing. Her daughter Anisha Karaumbiah studies International Relations at the University of California, Davis.
5. ↑  Ashwini Nachappa| Athlete | Personalities
6. ↑  Ashwini Nachappa - IMDb
**சுந்தர பாண்டியன்** 2012ல் சசிகுமார் தயாரிப்பிலும் நடிப்பிலும் வெளிவந்த திரைப்படமாகும். இதில் சூரி, இனிகோ பிரபாகரன், அப்புக்குட்டி, விஜய் சேதுபதி போன்றோர் நடித்துள்ளார்கள்.

கதை சுருக்கம்
-------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தன் நண்பன் அன்பு (இனிகோ பிரபாகரன்) நான்கு மாதங்களாய் ஒரு தலையாய்க் காதலித்து வரும் அர்ச்சனாவுடன்( லட்சுமி மேனன் ) அவரைச் சேர்த்து வைக்க முயல்கிறார் கண்டமனூர் பெரிய வீட்டுப் பையன் சுந்தரபாண்டியன் (சசிகுமார்). அர்ச்சனாவை சுந்திரபாண்டியனின் நண்பனின் நண்பனும் ஒரு தலையாகக் காதலிக்கிறான். நண்பனின் காதலை அர்ச்சனாவுக்குச் சொல்லப்போகும் சுந்தரபாண்டியனிடம் தான் அவரைத்தான் காதலிப்பதாக அர்ச்சனா சொல்கிறார். அதை அவரும் அவர் நண்பரும் ஏற்றுக்கொள்கிறார்கள். ஆனால் நண்பனின் நண்பன் (அப்புக்குட்டி) ஏற்றுக்கொள்ள மறுக்கிறார். அவர்களுக்குள் நடந்த சண்டையில் அவர் பேருந்திலிருந்து தவறி விழுந்து இறந்து விடுகிறார். அப்பழி சுந்தரபாண்டியன் மேல் விழுந்து அவர் சிறை செல்ல நேருகிறது. காதல் செய்தி பெண் வீட்டாருக்குத் தெரிந்துவிட அவருக்குத் திருமண ஏற்பாடுகள் நடக்கின்றன. அதன்பிறகு வரும் பிணக்குகளும் அவர்கள் எவ்வாறு இணைந்தார்கள் என்பதை சொல்லியிருக்கிறார், இயக்குனர்.

பாடல்கள்
--------

| பாட்டு | பாடலாசிரியர் | பாடியவர் |
| --- | --- | --- |
| கொண்டாடும் மனசு | மோகன் ராஜன் | ஆனந்த் அரவிந்த்தக்சன் |
| ரக்கை முளைத்ததேன் | கார்க்கி | ஜி. வி. பிரசாத், சிரேயா கோசல் |
| நெஞ்சுக்குள்ளே | தாமரை | சைதன்வி |
| காதல் வந்தது | நா. முத்துக்குமார் | அரிச்சரண் |

வெளி இணைப்புகள்
---------------

* சுந்தரபாண்டியன் விமர்சனம்
திராவிடக் கட்டிடக்கலை உறுப்புக்கள்
**தாங்குதளம்** என்பது சிற்பநூல் விதிகளின்படி அமைக்கப்படுகின்ற இந்தியாவின் மரபுவழிக் கட்டிடங்களின் உறுப்புக்களில் ஒன்றான அடித் தளத்தைக் குறிக்கும். தொடக்ககாலக் கட்டிடங்களின் உறுப்புகளில் நிலத்தின்மேற் அமைக்கப்பட்ட முதல் உறுப்பு இதுவாகவேயிருந்தது. பிற்காலங்களில் உபபீடம் எனப்படும் இன்னொரு உறுப்பு தாங்குதளத்தின் கீழ் அமைக்கப்படுவது வழக்கமாயிற்று. சிற்பநூல்களில் உபபீடங்கள் பற்றி விபரிக்கப்பட்டிருப்பினும் கட்டிடங்களின் அடித்தளமாகக் கருதப்படுவது தாங்குதளமே.

பெயர்கள்
--------

சிற்பநூல்கள் இதனை வடமொழியில் பொதுவாக *அதிஷ்டானம்* எனக் குறிப்பிட்டாலும், இந்நூல்களில் தாங்குதளத்துக்குப் பல்வேறு பெயர்கள் வழங்குகின்றன. மயமதம், கசியப சிற்பசாஸ்திரம் ஆகிய நூல்களில் கீழே பட்டியலிடப்பட்டுள்ளவை உட்படப் பல பெயர்கள் காணப்படுகின்றன.

|  |  |  |  |  |  |
| --- | --- | --- | --- | --- | --- |
| 1. | அதிஷ்டானம் | 6. | ஆதாரம் | 11. | தரணி |
| 2. | மசூரகம் | 7. | தரணீதலம் | 12. | குட்டிமம் |
| 3. | வாஸ்துவாதாரம் | 8. | புவனம் | 13. | ஆதியங்கம் |
| 4. | தராதலம் | 9. | பிருதிவீ | - | - |
| 5. | தலம் | 10. | பூமி | - | - |

துணையுறுப்புக்கள்
-----------------

ஒரு பாதபந்தத் தாங்குதள அமைப்பு
தாங்குதளங்கள் ஒன்றின்மேலொன்றாக வரிவரியாக அல்லது பல படைகளாக அமைகின்ற துணையுறுப்புக்களின் சேர்க்கையால் உருவாக்கப்படுகின்றன. இத் துணையுறுப்புக்களில், உபானம், ஜகதி, குமுதம், கும்பம், பத்மம், கம்பம், கண்டம், பட்டிகை, வாஜனம், கபோதம், பிரதி என்பன அடங்குகின்றன. இத் துணை உறுப்புக்கள், பல்வேறு வடிவவியல் வடிவங்களிலான வெட்டுமுகங்களுடன் பிதுக்கங்களாகவோ அல்லது உள்ளடங்கியோ ஒன்றுடனொன்று தொடர்புகொண்டு அடுக்கடுக்காக அமைகின்றன. இத் துணை உறுப்புக்களின் பயன்பாடு, இட அமைவு, உருவ ஒற்றுமை என்பவற்றைக் கருத்தில் கொண்டு இவற்றுக்குப் பெயரிடப்பட்டுள்ளதை அவதானிக்கலாம். எடுத்துக்காட்டாக, குமுதம், பத்மம் ஆகிய பெயர்கள் முறையே குமுத மலர், தாமரை மலர் ஆகிய மலர்களின் வடிவங்களையொத்த வெட்டுமுகத் தோற்றத்தைக் கொண்டிருப்பதனால் ஏற்பட்டவை.

தாங்குதள வகைகள்
---------------

தாங்குதளங்களில் அடங்கியுள்ள துணை உறுப்புக்களின் வகைகள், அவற்றின் எண்ணிக்கை என்பவற்றைப் பொறுத்து, தாங்குதளங்கள் வகைகளாக வகுக்கப்பட்டுள்ளன. இவை மேலும் பல துணை வகைகளாகவும் பிரிக்கப்படுகின்றன. சிற்பநூல்கள் கூறும் மூன்று வகையான தாங்குதளங்கள் பின்வருமாறு:

1. பாதபந்தத் தாங்குதளம்
2. பிரதிபந்தத் தாங்குதளம்
3. பத்மபந்தத் தாங்குதளம்

இவற்றின் வேறுபாடுகளாக மயமதம் 14 துணை வகைகளையும், காசியப சிற்பசாஸ்திரம் 22 துணை வகைகளையும் குறிப்பிடுகின்றன.

இவற்றையும் பார்க்கவும்
----------------------

* திராவிடக் கட்டிடக்கலை ஒழுங்கு
**அஸ்வதி மேனன்** (*Aswathi Menon*) ஓர் இந்தியத் திரைப்பட நடிகை ஆவார். இவர் மலையாளத் திரைப்படங்களில் பணியாற்றுவதற்காக அறியப்படுகிறார். 2000ஆம் ஆண்டு மலையாளத் திரைப்படமான *சத்யம் சிவம் சுந்தரம்* படத்தில் அறிமுகமானார்.

ஆரம்ப கால வாழ்க்கை
------------------

அஸ்வதி, இந்தியாவின் கேரளாவின் எர்ணாகுளத்தில் ஜெய்கோபால் மேனன் - வினிதா ராவ் ஆகியோருக்குப் பிறந்தார். துபாயின் வர்கி குழும பள்ளிகளில் தனது பள்ளிப்படிப்புக்குப் பிறகு , கேரளாவில் எர்ணாகுளம் புனித தெரசாள் கல்லூரியிலும், தேவாராவின் புனித இருதயக் கல்லூரியிலும் ஆங்கில இலக்கியத்தில் முதுகலையை முடித்தார். திரைப்பட நடிப்புக்காக அபுதாபியில் உள்ள 'நியூயார்க் திரைப்பட நிறுவனத்தில் ' சான்றிதழ் பட்டம் பெற்றார்.

தொழில்
------

இவர், துபாயிலுள்ள வர்கி சர்வதேச தனியார் பள்ளியில் பயின்றார். அங்கு இவர் முதலில் நாடகங்களில் நடிக்க ஆரம்பித்தார். பின்னர் இவர் தென்னிந்தியாவில் மலையாளம், தமிழ் போன்ற மொழிப் படங்களில் நடிக்கத் தொடங்கினார். குஷி (2000) என்ற படத்தில் விஜய்க்கு நாயகியாக நடிக்க படத் தயாரிப்பு நிறுவனம் இவரை அணுகியது. ஆனால் தனது படிப்புக்கு முன்னுரிமை அளிக்க வேண்டியிருந்ததால் இந்த வாய்ப்பை நிராகரித்தார்.

இவரது முதல் தோற்றம் *சத்யம் சிவம் சுந்தரம்* படத்தின் மூலம் இருந்தது. இதைத் தொடர்ந்து *சம்போ மகாதேவா*, *சாவித்ரியுடே ஆரஞ்சனம்*, *ஒன்னமான்* , தமிழ் திரைப்படமான தென்காசிப்பட்டிணம் (2002) போன்ற படங்களில் நடித்தார். ஒரு இடைவெளிக்குப் பிறகு, இவர் 2017ஆம் ஆண்டு *ரோல் மாடல்கள்*, *லாபிங்க் அபார்ட்மென்ட் நியர் கிரிநகர்* ஆகிய படங்களின் மூலம் திரும்பினார். பின்னர் *டிரான்ஸ்*  , சூன் போன்ற ஆகிய படங்களிலும் தோன்றினார். இவர் "கலிங்கா" என்ற இசைக்குழுவோடு தொடர்பு கொண்டுள்ளார். துபாயில் நாடகம்ர், கலை முதலியவற்றில் ஈடுபட்டார். துபாயில் உள்ள ஒரு பெறுநிறுவனத்தில் 15 ஆண்டுகள் பணியாற்றினார்.

சான்றுகள்
---------

1. ↑  "Aswathi Menon Biography". Film Beat. 29 August 2018 அன்று பார்க்கப்பட்டது.
2. ↑  "Walking back into the limelight: Aswathy Menon on the comeback trail". manoramaonline.com. 29 August 2018 அன்று பார்க்கப்பட்டது.</ref
3. ↑  "RETURN OF THE LONG-LOST PRINCESS—ASWATHI MENON". Rage N You. 29 August 2018 அன்று மூலம் பரணிடப்பட்டது. 29 August 2018 அன்று பார்க்கப்பட்டது.
4. ↑  "Pularvela". Manorama News. 29 August 2018 அன்று பார்க்கப்பட்டது.</ref
5. ↑
6. ↑  "Aswathi Menon returns to M'wood with Role Models". Times of India. 29 August 2018 அன்று பார்க்கப்பட்டது.</ref

வெளி இணைப்புகள்
---------------

விக்கிமீடியா பொதுவகத்தில்,  
 ***அஸ்வதி மேனன்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் அஸ்வதி மேனன்
* Aswathi Menon  Facebook